CELEX: 31992D0085
Language: el
Date: 1991-12-13 00:00:00
Title: Απόφαση της Επιτροπής της 13ης Δεκεμβρίου 1991 σχετικά με την κατάρτιση του κοινοτικού πλαισίου στήριξης παροχής κοινοτικής διαρθρωτικής βοήθειας στη Ιταλία (εξαιρούνται οι περιφέρειες Abruzzes, Basilicate, Calabre, Campanie, Molise, Pouilles, Sardaigne, Sicile) για τη βελτίωση των συνθηκών μεταποίησης και εμπορίας των γεωργικών προϊόντων (Το κείμενο στην ιταλική γλώσσα είναι το μόνο αυθεντικό)

Avis juridique important

|

31992D0085

92/85/ΕΟΚ : Απόφαση της Επιτροπής της 13ης Δεκεμβρίου 1991 σχετικά με την κατάρτιση του κοινοτικού πλαισίου στήριξης παροχής κοινοτικής διαρθρωτικής βοήθειας στη Ιταλία (εξαιρούνται οι περιφέρειες Abruzzes, Basilicate, Calabre, Campanie, Molise, Pouilles, Sardaigne, Sicile) για τη βελτίωση των συνθηκών μεταποίησης και εμπορίας των γεωργικών προϊόντων (Το κείμενο στην ιταλική γλώσσα είναι το μόνο αυθεντικό)  

Επίσημη Εφημερίδα αριθ. L 031 της 07/02/1992 σ. 0052 - 0053

ΑΠΟΦΑΣΗ ΤΗΣ ΕΠΙΤΡΟΠΗΣ  της 13ης Δεκεμβρίου 1991  σχετικά με την κατάρτιση του κοινοτικού πλαισίου στήριξης παροχής κοινοτικής διαρθρωτικής βοήθειας στην Ιταλία (εξαιρούνται οι περιφέρειες Abruzzo, Basilicata, Calabria, Campania, Molise, Puglia,  Sardegna, Sicilia) για τη βελτίωση των συνθηκών μεταποίησης και εμπορίας των γεωργικών προϊόντων  (Το κείμενο στην ιταλική γλώσσα είναι το μόνο αυθεντικό)  (92/85/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 866/90 του Συμβουλίου της 29ης Μαρτίου 1990 περί βελτιώσεως των συνθηκών μεταποίησης και εμπορίας των γεωργικών προϊόντων (1), όπως τροποποιήθηκε από τον κανονισμό (ΕΟΚ) αριθ. 3577/90 (2), και ιδίως το άρθρο 7 παράγραφος 2,  Εκτιμώντας:  ότι, στο διάστημα Απριλίου-Ιουλίου 1991, η ιταλική κυβέρνηση υπέβαλε στην Επιτροπή 14 τομεακά σχέδια για εκσυγχρονισμό των συνθηκών μεταποίησης και εμπορίας των γεωργικών προϊόντων, για τα οποία ο λόγος στο άρθρο 2 του κανονισμού (ΕΟΚ) αριθ. 866/90-  ότι στα σχέδια που υποβλήθηκαν από το κράτος μέλος περιγράφονται οι κυριότερες από τις επιλεγείσες προτεραιότητες και υποδεικνύονται τρόποι χρησιμοποιήσεως της βοήθειας που παρέχεται στα πλαίσια του Ευρωπαϊκού Γεωργικού Ταμείου Προσανατολισμού και  Εγγυήσεων, τμήμα προσανατολισμού, προκειμένου για την εφαρμογή των σχεδίων-  ότι το εν λόγω κοινοτικό πλαίσιο στήριξης θεσπίζεται σε συμφωνία με το ενδιαφερόμενο κράτος μέλος, με βάση την έννοια της εταιρικής σχέσης που ορίζεται στο άρθρο 4 του κανονισμού (ΕΟΚ) αριθ. 2052/88 του Συμβουλίου της 24ης Ιουνίου 1988 περί της  αποστολής των διαρθρωτικών ταμείων και της αποτελεσματικότητάς τους καθώς και περί του μεταξύ αυτών συντονισμού των παρεμβάσεών τους και συντονισμού με τις παρεμβάσεις της Ευρωπαϊκής Τράπεζας Επενδύσεων και των άλλων χρηματοδοτικών μέσων (3)-  ότι όλα τα μέτρα τα οποία απαρτίζουν το κοινοτικό πλαίσιο στήριξης είναι σύμφωνα με την απόφαση 90/342/ΕΟΚ της Επιτροπής της 7ης Ιουνίου 1990 περί των κριτηρίων επιλογής που πρέπει να λαμβάνονται υπόψη όταν πραγματοποιούνται επενδύσεις για τη βελτίωση  των συνθηκών μεταποίησης και εμπορίας των γεωργικών και δασοκομικών προϊόντων (4)-  ότι η Επιτροπή είναι διατεθειμένη να εξετάσει το ενδεχόμενο συμμετοχής και άλλων δανειοδοτικών μέσων στη χρηματοδότηση του εν λόγω κοινοτικού πλαισίου στήριξης σύμφωνα με τις ειδικές διατάξεις που διέπουν τη λειτουργία τους-  ότι, σύμφωνα με το άρθρο 10 παράγραφος 2 του κανονισμού (ΕΟΚ) αριθ. 4253/88 του Συμβουλίου της 19ης Δεκεμβρίου 1988 περί θεσπίσεως των διατάξεων εφαρμογής του κανονισμού (ΕΟΚ) αριθ. 2052/88 όσον αφορά το συντονισμό των παρεμβάσεων των διαφόρων  διαρθρωτικών ταμείων μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των λοιπών χρηματοδοτικών οργάνων (5), η παρούσα απόφαση θα διαβιβασθεί στο κράτος μέλος ως δήλωση προθέσεων-  ότι, σύμφωνα με το άρθρο 20 παράγραφοι 1 και 2 του κανονισμού (ΕΟΚ) αριθ. 4253/88, η ανάληψη δημοσιονομικών υποχρεώσεων υπό μορφή συμμετοχής των διαρθρωτικών ταμείων στη χρηματοδότηση δράσεων καλυπτόμενων από το κοινοτικό πλαίσιο στήριξης θα γίνει βάσει  μεταγενέστερων αποφάσεων της Επιτροπής με τις οποίες θα εγκριθούν οι σχετικές δράσεις-  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Γεωργικών Διαρθρώσεων και Αγροτικής Ανάπτυξης,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Καταρτίζεται κοινοτικό πλαίσιο στήριξης παροχής κοινοτικής διαρθρωτικής βοήθειας στην Ιταλία (εξαιρούνται οι περιφέρειες Abruzzo, Basilicata, Calabria, Campania, Molise, Puglia, Sardegna, Sicilia) για τη βελτίωση των συνθηκών μεταποίησης και  εμπορίας των γεωργικών προϊόντων, το οποίο καλύπτει την περίοδο από 1ης Ιανουαρίου 1991 έως 31 Δεκεμβρίου 1993.  Η Επιτροπή δηλώνει ότι προτίθεται να συμβάλει στην εφαρμογή του κοινοτικού πλαισίου στήριξης σύμφωνα με τις αναλυτικές διατάξεις αυτού και σε συμμόρφωση με τους κανόνες και τις κατευθυντήριες οδηγίες των διαρθρωτικών ταμείων και των άλλων χρηματοδοτικών  μέσων.  Άρθρο 2  Το κοινοτικό πλαίσιο στήριξης περιέχει τα ακόλουθα βασικά στοιχεία:  α) δήλωση των βασικών προτεραιοτήτων για κοινή δράση στους ακόλουθους τομείς:  1. Κρέας  2. Γάλα και γαλακτοκομικά προϊόντα  3. Ζώα διάφορα: μέλι  4. Σιτηρά: σκληρός σίτος  5. Ελαιοπαραγωγικές καλλιέργειες: ελαιόλαδο  6. Πρωτεϊνούχες καλλιέργειες  7. Κρασί  8. Οπωροκηπευτικά  9. Άνθη και φυτά  10. Σπόροι  11. Καλλιέργειες διάφορες: φαρμακευτικά φυτά  12. Καλλιέργειες διάφορες: μανιτάρια  13. Αγορές  14. Ζωοτροφές-  β) ενδεικτικό χρηματοδοτικό σχέδιο όπου αναφέρονται λεπτομερώς, σε σταθερές τιμές 1991, το συνολικό κόστος των προτεραιοτήτων που εγκρίθηκαν από την Κοινότητα και το ενδιαφερόμενο κράτος μέλος για κοινή δράση (326 510 000 Ecu για ολόκληρη την περίοδο)  και οι χρηματοδοτικές ρυθμίσεις που προβλέπονται για δημοσιονομική βοήθεια από την Κοινότητα, κατανεμημένη ως εξής:  (σε Ecu)      1. Κρέας  12 990 000  2. Γάλα και γαλακτοκομικά προϊόντα  6 810 000  3. Ζώα διάφορα: μέλι  820 000  4. Σιτηρά: σκληρός σίτος  2 560 000  5. Ελαιοπαραγωγικές καλλιέργειες: ελαιόλαδο  4 250 000  6. Πρωτεϊνούχες καλλιέργειες  4 590 000  7. Κρασί   8 340 000  8. Οπωροκηπευτικά  22 510 000  9. Άνθη και φυτά  5 020 000  10. Σπόροι  2 720 000  11. Καλλιέργειες διάφορες: φαρμακευτικά φυτά  2 040 000  12. Καλλιέργειες διάφορες: μανιτάρια  2 040 000  13. Αγορές  4 760 000  14. Ζωοτροφές  5 450 000      Σύνολο  84 900 000    Το ποσό που υπολείπεται και το οποίο αντιστοιχεί στη συμμετοχή του κράτους μέλους (81 610 000 Ecu από το δημόσιο τομέα και 160 000 000 Ecu από τον ιδιωτικό τομέα) μπορεί να καλυφθεί εν μέρει με κοινοτικά δάνεια από την  Ευρωπαϊκή Τράπεζα Επενδύσεων και τα άλλα δανειοδοτικά μέσα.  Άρθρο 3  Η παρούσα δήλωση προθέσεων απευθύνεται στην Ιταλική Δημοκρατία. Βρυξέλλες, 13 Δεκεμβρίου 1991. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 91 της 6. 4. 1990, σ. 1. (2) ΕΕ αριθ. L 353 της 17. 12. 1990, σ. 23. (3) ΕΕ αριθ. L 185 της 15. 7. 1988, σ. 9. (4) ΕΕ αριθ. L 163 της 29. 6. 1990, σ. 71. (5) ΕΕ αριθ. L 374 της 31. 12. 1988, σ. 1.